ddrg/super_eurlex huggingface dataset:
[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 25.9.2006

COM(2006) 550 τελικό

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

διαδικασίας αντιντάμπινγκ όσον αφορά τις εισαγωγές οπτικών δίσκων με δυνατότητα εγγραφής (CD+/-R) καταγωγής Λαϊκής Δημοκρατίας της Κίνας, Χονγκ Κονγκ και Μαλαισίας

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

διαδικασίας αντιντάμπινγκ όσον αφορά τις εισαγωγές οπτικών δίσκων με δυνατότητα εγγραφής (CD+/-R) καταγωγής Λαϊκής Δημοκρατίας της Κίνας, Χονγκ Κονγκ και Μαλαισίας

Η παρούσα έκθεση συντάσσεται σύμφωνα με το άρθρο 9 παράγραφος 2 του κανονισμού του Συμβουλίου (ΕΚ) αριθ. 384/96 της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (ΕΕ L 56 της 6.3.1996, σ. 1).

To άρθρο 9 του κανονισμού αυτού αναφέρει τα ακόλουθα:

«Περάτωση χωρίς τη λήψη μέτρων· επιβολή οριστικών δασμών

1. Σε περίπτωση ανάκλησης της καταγγελίας, η διαδικασία είναι δυνατό να περατούται, εκτός αν κρίνεται ότι η περάτωσή της δεν είναι προς το συμφέρον της Κοινότητας.

2. Όταν, μετά από διαβουλεύσεις, διαπιστώνεται ότι δεν είναι αναγκαία η λήψη μέτρων και δεν προβάλλεται σχετική αντίρρηση στο πλαίσιο της συμβουλευτικής επιτροπής, η έρευνα ή η διαδικασία περατούται. Σε όλες τις άλλες περιπτώσεις, η Επιτροπή υποβάλλει πάραυτα στο Συμβούλιο έκθεση σχετική με τα αποτελέσματα των διαβουλεύσεων και μαζί πρόταση για την περάτωση της διαδικασίας . Η διαδικασία λογίζεται περατωθείσα αν εντός ενός μηνός το Συμβούλιο δεν λάβει αντίθετη απόφαση με ειδική πλειοψηφία.». (υπογράμμιση από το συντάκτη του παρόντος) .

Έπειτα από τις διαβουλεύσεις σχετικά με την πρόταση για περάτωση της διαδικασίας, προβλήθηκαν αντιρρήσεις στο πλαίσιο της συμβουλευτικής επιτροπής. Η πρόταση περάτωσης της υπόθεσης και οι λεπτομέρειες των διαβουλεύσεων εκτίθενται στα παραρτήματα.

Παραρτήματα

1. Σύνοψη των γνωμών που διατυπώθηκαν κατά τη διάρκεια και μετά τη συνεδρίαση της συμβουλευτικής επιτροπής [διαβιβάζεται μόνο στα αγγλικά σε εμπιστευτική (περιορισμένης χρήσης ΕΕ) βάση].

2. Σχέδιο απόφασης της Επιτροπής που προσδιορίζει τους λόγους περάτωσης της εν λόγω διαδικασίας (διαβιβάζεται σε όλες τις γλώσσες).
[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 14.9.2006

COM(2006)504 τελικό

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

διαδικασία αντιντάμπινγκ σχετικά με τις εισαγωγές ψηφιακών δίσκων πολλαπλών χρήσεων με δυνατότητα εγγραφής (DVD+/-R) καταγωγής Λαϊκής Δημοκρατίας της Κίνας, Χονγκ Κονγκ και Ταϊβάν

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

διαδικασία αντιντάμπινγκ σχετικά με τις εισαγωγές ψηφιακών δίσκων πολλαπλών χρήσεων με δυνατότητα εγγραφής (DVD+/-R) καταγωγής Λαϊκής Δημοκρατίας της Κίνας, Χονγκ Κονγκ και Ταϊβάν

Η παρούσα έκθεση συντάσσεται σύμφωνα με το άρθρο 9 παράγραφος 2 του κανονισμού του Συμβουλίου (ΕΚ) αριθ. 384/96 της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (ΕΕ L 56 της 6.3.1996, σ. 1).

To άρθρο 9 του κανονισμού αυτού αναφέρει τα ακόλουθα:

«Περάτωση χωρίς τη λήψη μέτρων· επιβολή οριστικών δασμών

1. Σε περίπτωση ανάκλησης της καταγγελίας, η διαδικασία είναι δυνατό να περατούται, εκτός αν κρίνεται ότι η περάτωσή της δεν είναι προς το συμφέρον της Κοινότητας.

2. Όταν, μετά από διαβουλεύσεις, διαπιστώνεται ότι δεν είναι αναγκαία η λήψη μέτρων και δεν προβάλλεται σχετική αντίρρηση στο πλαίσιο της συμβουλευτικής επιτροπής, η έρευνα ή η διαδικασία περατούται. Σε όλες τις άλλες περιπτώσεις, η Επιτροπή υποβάλλει πάραυτα στο Συμβούλιο έκθεση σχετική με τα αποτελέσματα των διαβουλεύσεων και μαζί πρόταση για την περάτωση της διαδικασίας . Η διαδικασία λογίζεται περατωθείσα αν εντός ενός μηνός το Συμβούλιο δεν λάβει αντίθετη απόφαση με ειδική πλειοψηφία.». (υπογράμμιση από το συντάκτη του παρόντος) .

Έπειτα από τις διαβουλεύσεις σχετικά με την πρόταση για περάτωση της διαδικασίας, προβλήθηκαν αντιρρήσεις στο πλαίσιο της συμβουλευτικής επιτροπής. Η πρόταση περάτωσης της υπόθεσης και οι λεπτομέρειες των διαβουλεύσεων εκτίθενται στα παραρτήματα.

Παραρτήματα

1- Σύνοψη των γνωμών που διατυπώθηκαν κατά τη διάρκεια και μετά τη συνεδρίαση της συμβουλευτικής επιτροπής [διαβιβάζεται μόνο στα αγγλικά σε εμπιστευτική (περιορισμένης χρήσης ΕΕ) βάση].

2- Σχέδιο απόφασης της Επιτροπής που προσδιορίζει τους λόγους περάτωσης της εν λόγω διαδικασίας (διαβιβάζεται σε όλες τις γλώσσες).
[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 21.12.2004

COM(2004)819 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, ΣΤΟ ΣΥΜΒΟΥΛΙΟ ΚΑΙ ΣΤΗΝ ΕΥΡΩΠΑΪΚΗ ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ

σχετικά με τις κατευθυντήριες γραμμές μη δεσμευτικού χαρακτήρα για την εφαρμογή ορισμένων διατάξεων της οδηγίας 98/24/ΕΚ του Συμβουλίου για την προστασία της υγείας και της ασφάλειας των εργαζομένων κατά την εργασία από κινδύνους οφειλομένους σε χημικούς παράγοντες

SEC(2004)1594

Το άρθρο 12 παράγραφος 2 της οδηγίας 98/24/ΕΚ[1] ορίζει ότι η Επιτροπή καταρτίζει πρακτικές κατευθυντήριες γραμμές μη δεσμευτικού χαρακτήρα, για να βοηθήσει τα κράτη μέλη στην κατάρτιση των εθνικών τους πολιτικών σύμφωνα με την οδηγία, και να διευκολύνει την τήρηση των κανονισμών τους για την προστασία της υγείας και της ασφάλειας των εργαζομένων, ιδίως όσον αφορά τα θέματα που αναφέρονται στα άρθρα 3, 4, 5 και 6 και στο παράρτημα ΙΙ μέρος 1.

Για να εκπληρώσει αυτό το καθήκον, η Επιτροπή κατάρτισε κατευθυντήριες γραμμές που καλύπτουν τα εξής θέματα:

Aναλυτικές μέθοδοι για τη μέτρηση των ενδεικτικών οριακών τιμών επαγγελματικής έκθεσης (ΕΟΤΕΕ) των χημικών ουσιών που περιλαμβάνονται στο παράρτημα της οδηγίας 2000/39/EΚ[2] της Επιτροπής για θέσπιση πρώτου καταλόγου ενδεικτικών οριακών τιμών επαγγελματικής έκθεσης κατ’ εφαρμογή της οδηγίας 98/24/ΕΚ.

Προσδιορισμός, εκτίμηση και έλεγχος των κινδύνων που προκαλούνται από την παρουσία επικίνδυνων χημικών παραγόντων (ΕΧΠ) στο χώρο εργασίας.

Γενικές αρχές για την πρόληψη των κινδύνων που συνδέονται με τους ΕΧΠ και συγκεκριμένα μέτρα πρόληψης και προστασίας για τον έλεγχο αυτών των κινδύνων.

Ιατρική επιτήρηση και βιολογική παρακολούθηση των εργαζομένων που εκτίθενται στο μόλυβδο και στις ενώσεις ιόντων του.

Για την εκπόνηση αυτών των κατευθυντήριων γραμμών την Επιτροπή βοήθησε η Συμβουλευτική Επιτροπή για την Ασφάλεια, την Υγιεινή και την Προστασία της Υγείας, η οποία εξέδωσε ευνοϊκή γνώμη στις 28 Ιουνίου 2004.

Η Συμβουλευτική Επιτροπή κρίνει ότι οι κατευθυντήριες γραμμές αντιμετωπίζουν ικανοποιητικά τα θεμελιώδη θέματα όπως αυτά εκφράζονται στις διατάξεις της οδηγίας 98/24/ΕΚ που προαναφέρονται.

Πιστεύει, επίσης, ότι οι κατευθυντήριες γραμμές θα αποτελέσουν ένα χρήσιμο έγγραφο αναφοράς το οποίο τα κράτη μέλη θα χρησιμοποιούν ως εργαλείο για την ανάπτυξη της δικής τους καθοδήγησης, ιδίως για τις μικρές και μεσαίες επιχειρήσεις.

Σύμφωνα με το άρθρο 12 παράγραφος 2 της οδηγίας 98/24/ΕΚ, η Επιτροπή ζητεί από τα κράτη μέλη να συνεκτιμούν στο μεγαλύτερο δυνατό βαθμό τις εν λόγω κατευθυντήριες γραμμές όταν καταρτίζουν τις εθνικές τους πολιτικές για την προστασία της υγείας και της ασφάλειας των εργαζομένων και να εξασφαλίζουν την ευρύτερη δυνατή διάδοση των κατευθυντήριων γραμμών στους ενδιαφερομένους.

[1] ΕΕ L 131 της 5.5.1998.

[2] ΕΕ L 142 της 16.6.2000.
52004DC0723

Ανακοινωση της Επιτροπης η οικονομία της ΕΕ: Επισκόπηση 2004 – Σύνοψη και βασικά συμπεράσματα – {SEC(2004) 1368} /* COM/2004/0723 τελικό */
ΑΝΑΚΟΊΝΩΣΗ ΤΗΣ ΕΠΙΤΡΟΠΉΣ που αφορά τη σύναψη συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας (ΕΥΡΑΤΟΜ) και του Υπουργικού Συμβουλίου της Ουκρανίας σχετικά με τις ειρηνικές χρήσεις της πυρηνικής ενέργειας

(υποβληθείσα από την Επιτροπή)

Από τότε που έγινε ανεξάρτητη η Ουκρανία το 1991, τα ζητήματα πυρηνικής ενέργειας έχουν υψηλή προτεραιότητα στο πλαίσιο των σχέσεων μεταξύ της ΕΕ και της Ουκρανίας. Έχει επιτευχθεί σημαντική πρόοδος σε ειδικά ζητήματα που άπτονται της πυρηνικής ασφάλειας, όπως το κλείσιμο του πυρηνικού σταθμού ηλεκτροπαραγωγής του Τσερνομπύλ, και η Ουκρανία απαλλάχθηκε βαθμιαία από τα πυρηνικά όπλα που κληρονόμησε και προσχώρησε στη Συνθήκη για τη μη διάδοση των πυρηνικών όπλων ως κράτος χωρίς πυρηνικά όπλα.

Η επισφαλής ενεργειακή κατάσταση στην Ουκρανία, λόγω της μεγάλης εξάρτησης από τις εισαγωγές πετρελαίου και φυσικού αερίου και της ανεπαρκούς εξόρυξης άνθρακα, έχει αφήσει τη χώρα ευάλωτη σε περίπτωση διακοπής του ενεργειακού εφοδιασμού. Η πυρηνική ενέργεια αποτελεί άρα βασικό βιομηχανικό κλάδο για τη χώρα, αφού αντιπροσωπεύει σημαντικό μερίδιο στην παροχή ηλεκτρικής ενέργειας στην Ουκρανία.

Κατόπιν της ενασχόλησης με περισσότερο επείγοντα θέματα στο παρελθόν, είναι τώρα καιρός για μια γενική συμφωνία σχετικά με τις ειρηνικές χρήσεις της πυρηνικής ενέργειας, η οποία θα αποτελέσει πλαίσιο για ενισχυμένη συνεργασία μεταξύ της ΕΕ και της Ουκρανίας όσον αφορά τις ειρηνικές χρήσεις της πυρηνικής ενέργειας, προς όφελος και των δύο μερών σε αυτόν τον τομέα αμοιβαίου ενδιαφέροντος. Μεταξύ των τομέων συνεργασίας συγκαταλέγονται η πυρηνική ασφάλεια, η ελεγχόμενη πυρηνική σύντηξη, η πυρηνική έρευνα και ανάπτυξη, το εμπόριο πυρηνικών υλικών και η πρόληψη της παράνομης διακίνησης πυρηνικών υλικών. Στο πλαίσιο αυτό, στις 13 Νοεμβρίου 2002, ετέθησαν σε ισχύ δύο ερευνητικές συμφωνίες στους τομείς της πυρηνικής ασφάλειας και της ελεγχόμενης πυρηνικής σύντηξης, για τις οποίες αποτελεί πλαίσιο το παρόν νομικό κείμενο.

Η νομική βάση της σχέσης μεταξύ της ΕΕ και της Ουκρανίας είναι η συμφωνία εταιρικής σχέσης και συνεργασίας. Η ειδική νομική βάση της συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας (ΕΥΡΑΤΟΜ) και του Υπουργικού Συμβουλίου της Ουκρανίας σχετικά με τις ειρηνικές χρήσεις της πυρηνικής ενέργειας είναι το άρθρο 62 της συμφωνίας εταιρικής σχέσης και συνεργασίας.

Στις 30 Απριλίου 1999, το Συμβούλιο εξέδωσε απόφαση, με την οποία διατύπωσε οδηγίες προς την Επιτροπή για τη διαπραγμάτευση συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας (ΕΥΡΑΤΟΜ) και του Υπουργικού Συμβουλίου της Ουκρανίας σχετικά με τις ειρηνικές χρήσεις της πυρηνικής ενέργειας, βάσει του άρθρου 101 δεύτερο εδάφιο της συνθήκης Ευρατόμ.

Οι διαπραγματεύσεις μεταξύ της Επιτροπής και των ουκρανικών αρχών ολοκληρώθηκαν, χωρίς να προσκρούσουν σε ιδιαίτερες δυσκολίες, το δε κείμενο που προέκυψε είναι σύμφωνο με τις διαπραγματευτικές οδηγίες που δόθηκαν στην Επιτροπή από το Συμβούλιο.

Η Επιτροπή καλεί το Συμβούλιο να εγκρίνει την επισυναπτόμενη πρόταση, με την οποία εγκρίνεται η σύναψη της συμφωνίας.
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ, ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΗΝ ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ

Στις 3 Μαΐου 2002, η Επιτροπή ενέκρινε πρόταση κανονισμού του Συμβουλίου για τη διεθνή δικαιοδοσία και την αναγνώριση και εκτέλεση αποφάσεων σε γαμικές διαφορές και διαφορές γονικής μέριμνας (COM(2002) 222). Η πρόταση αυτή περιλαμβάνει τις διατάξεις της προηγούμενης πρότασης της Επιτροπής της 6ης Σεπτεμβρίου 2001 περί κανονισμού του Συμβουλίου για τη διεθνή δικαιοδοσία και την αναγνώριση και εκτέλεση αποφάσεων σε θέματα γονικής μέριμνας (COM(2001) 505 τελικό) [1]. Για το λόγο αυτό, η Επιτροπή αποφάσισε να αποσύρει τυπικά την πρόταση της 6ης Σεπτεμβρίου 2001.

[1] ΕΕ C 332 της 27.11.2001, σ. 269.

Επίτροπος Vitorino

εξ ονόματος της Επιτροπής
52002DC0434

Έκθεση της Επιτροπής στο Ευρωπαϊκό Κοινοβούλιο, το Συμβούλιο, την Ευρωπαϊκή και Κοινωνική Επιτροπή και την Επιτροπή των Περιφερειών - Ετήσια Έκθεση Sapard - Έτος 2001 /* COM/2002/0434 τελικό */
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ - Εξέλιξη της πολιτικής για το ερευνητικό προσωπικό στο πλαίσιο της μεταρρύθμισης των ανθρώπινων πόρων της Επιτροπής

Η Λευκή Βίβλος για τη μεταρρύθμιση της Επιτροπής, καλούσε να εφαρμοστούν για το προσωπικό του χώρου της έρευνας οι γενικοί κανόνες που ισχύουν για το σύνολο του προσωπικού της (κεφάλαιο 4, σημείο 8). Το έγγραφο «Μη μόνιμοι ανθρώπινοι πόροι» που εγκρίθηκε από την Επιτροπή στις 28 Φεβρουαρίου 2001 επιβεβαίωσε αυτή τη φιλοδοξία.

Ένας τέτοιος στόχος σύγκλισης αφενός αντανακλά τη βούληση να ενισχυθεί η διαχείριση του προσωπικού της Επιτροπής με την ενοποίησή του σε ένα πλαίσιο σαφέστερων κανόνων και αφετέρου λαμβάνει υπόψη την εξέλιξη της κοινοτικής πολιτικής στον χώρο της έρευνας προς την κατεύθυνση της σταθερότητας και της μονιμότητας. Πράγματι, από τη δεκαετία του 1970 μέχρι σήμερα, η πολιτική αυτή ενισχύθηκε σημαντικά, ιδιαίτερα μέσω των διαδοχικών προγραμμάτων πλαισίων. Η Ενιαία Πράξη και αργότερα οι συνθήκες του Μάαστριχτ και του Άμστερνταμ επιβεβαίωσαν αυτήν την πολιτική εξέλιξη στα υψηλότερα επίπεδα.

Η σύγκλιση δημιουργεί στις Γενικές Διευθύνσεις που εμπλέκονται στην έρευνα την υποχρέωση να προσαρμόσουν τους κανόνες διαχείρισης σύμφωνα με τα νέα κεκτημένα της μεταρρύθμισης. Προϋποθέτει επίσης την εξάλειψη ορισμένων διαχειριστικών ιδιαιτεροτήτων, οι οποίες αποτελούν σήμερα αδυναμίες που δυσκολεύουν όλο και περισσότερο την αποτελεσματική διαχείριση του ερευνητικού προσωπικού, κυρίως σε ό,τι αφορά τις προσλήψεις. Οι Γενικές Διευθύνσεις που εμπλέκονται στην έρευνα θα πρέπει να έχουν την δυνατότητα να διενεργούν προσλήψεις με τους ίδιους όρους που ισχύουν για τις άλλες Γενικές Διευθύνσεις της Επιτροπής.

Στο πλαίσιο της μεταρρύθμισής της, η Επιτροπή προτείνει λοιπόν τροποποιήσεις στον κανονισμό υπηρεσιακής κατάστασης και το καθεστώς του λοιπού προσωπικού με σκοπό να ευθυγραμμιστούν οι προσλήψεις και η σταδιοδρομία του ερευνητικού προσωπικού με όσα ισχύουν για το προσωπικό λειτουργίας.

Επιπλέον, προκειμένου να ολοκληρωθεί η σύγκλιση, αποφασίζει να προσλαμβάνονται όσοι αριστεύουν στους διαγωνισμούς ως μόνιμοι υπάλληλοι σε μόνιμες θέσεις έρευνας, και αποδεσμεύεται έτσι από τη δήλωση του Συμβουλίου (245η σύνοδος / 4.6.1973 σύμφωνα με την οποία: Σε ό,τι αφορά την πλήρωση κενών θέσεων απασχόλησης στο πλαίσιο των πιστώσεων για την έρευνα και τις επενδύσεις, και κυρίως σε ό,τι αφορά την πρόσληψη υπηκόων των νέων κρατών μελών..., η Επιτροπή δεσμεύεται, ... να προχωρήσει σε προσλήψεις έκτακτου προσωπικού.

Λαμβάνοντας τα μέτρα αυτά, η Επιτροπή στέλνει ένα σαφές μήνυμαω εκσυγχρονίζει, μέσα από διαφανείς διαδικασίες, τη διαχείριση του ερευνητικού προσωπικού, και προετοιμάζει, με τους κατάλληλους όρους, την έλευση του νέου προγράμματος πλαισίου δράσεων έρευνας, τεχνολογικής ανάπτυξης και επίδειξης.
Πρόταση ΔΙΟΡΘΩΤΙΚΟΥ της ετήσιας έκθεσης της Επιτροπής προς το Συμβούλιο και το Ευρωπαϊκό Κοινοβούλιο για τα αποτελέσματα των προγραμμάτων προσανατολισμού για τους αλιευτικούς στόλους στο τέλος του 2000 (COM(2001) 541 τελικό)

(υποβληθείσα από την Επιτροπή)

Στην περίληψη, τελευταία παράγραφος :

Αντί :

Ο βαθμός συμμόρφωσης προς τα ΠΠΠ ποικίλλει σε μεγάλο βαθμό από το ένα κράτος μέλος στο άλλο. Το Βέλγιο, η Δανία, η Ισπανία, η Πορτογαλία και η Φινλανδία πέτυχαν τους στόχους τους σε όλα τα τμήματα των στόλων τους. Η Γερμανία, η Ελλάδα, η Ιρλανδία και η Σουηδία πέτυχαν τους συνολικούς στόχους τους, αλλά πρέπει να επιτύχουν περαιτέρω μειώσεις σε ένα ή περισσότερα τμήματα. Η Γαλλία, η Ιταλία και οι Κάτω Χώρες δεν έχουν ακόμη επιτύχει τους συνολικούς στόχους του αντίστοιχου ΠΠΠ τους. Σύμφωνα με τα δεδομένα του μητρώου του στόλου, το Ηνωμένο Βασίλειο πέτυχε τους συνολικούς στόχους του από απόψεως ισχύος μηχανών αλλά όχι από απόψεως χωρητικότητας. Ωστόσο, σύμφωνα με την έκθεση που υπέβαλε το Ηνωμένο Βασίλειο, επιτεύχθηκαν οι στόχοι χωρητικότητας προσαρμοσμένοι λόγω της επανακαταμέτρησης της χωρητικότητας του στόλου σε μονάδες GT.

Διάβαζε :

Ο βαθμός συμμόρφωσης προς τα ΠΠΠ ποικίλλει σε μεγάλο βαθμό από το ένα κράτος μέλος στο άλλο. Το Βέλγιο, η Δανία, η Ισπανία, η Πορτογαλία και η Φινλανδία πέτυχαν τους στόχους τους σε όλα τα τμήματα των στόλων τους. Η Γερμανία, η Ελλάδα, η Ιρλανδία και η Σουηδία πέτυχαν τους συνολικούς στόχους τους, αλλά πρέπει να επιτύχουν περαιτέρω μειώσεις σε ένα ή περισσότερα τμήματα. Η Ιταλία και οι Κάτω Χώρες δεν έχουν ακόμη επιτύχει τους συνολικούς στόχους του αντίστοιχου ΠΠΠ τους. Σύμφωνα με τα δεδομένα του μητρώου του στόλου, η Γαλλία και το Ηνωμένο Βασίλειο πέτυχαν τους συνολικούς στόχους τους από απόψεως ισχύος μηχανών αλλά όχι από απόψεως χωρητικότητας. Ωστόσο, σύμφωνα με τις εκθέσεις που υπέβαλαν το Ηνωμένο Βασίλειο και η Γαλλία, επιτεύχθηκαν οι στόχοι χωρητικότητας προσαρμοσμένοι λόγω της επανακαταμέτρησης της χωρητικότητας του στόλου σε μονάδες GT.
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ - Προσαρμογή του ανώτατου ορίου των ιδίων πόρων και του ανώτατου ορίου των πιστώσεων για αναλήψεις υποχρεώσεων μετά την έναρξη ισχύος της απόφασης 2000/597/ΕΚ, Ευρατόμ

1. Σύμφωνα με το άρθρο 2 παράγραφος 7 της απόφασης του Συμβουλίου 2000/597/ΕΚ, Ευρατόμ της 29ης Σεπτεμβρίου 2000 [1] και για τους σκοπούς της εφαρμογής της εν λόγω απόφασης "ως ΑΕΠ θεωρείται το ετήσιο ΑΕΕ σε αγοραίες τιμές όπως καθορίζεται από την Επιτροπή κατ' εφαρμογή του ΕΣΟΛ 95, σύμφωνα με τον κανονισμό (ΕΚ) αριθ. 2223/96" [2].

[1] ΕΕ L 253, 7.10.2000, σ. 42.

[2] ΑΕΠ = Ακαθάριστο εθνικό προϊόν; ΑΕΕ = Ακαθάριστο εθνικό εισόδημα; ΕΣΟΛ 95 = Ευρωπαϊκό σύστημα λογαριασμών 1995.

2. Σύμφωνα με την αιτιολογική σκέψη αριθ. 7 της απόφασης του Συμβουλίου, είναι σκόπιμο να προσαρμοστεί το ανώτατο όριο των ιδίων πόρων καθώς και το ανώτατο όριο των πιστώσεων για αναλήψεις υποχρεώσεων που εκφράζονται ως ποσοστό του ΑΕΠ των Κοινοτήτων ώστε να διατηρηθεί σταθερό το ποσό που τίθεται στη διάθεση των Κοινοτήτων.

3. Σύμφωνα με το άρθρο 3 παράγραφοι 1 και 2 της απόφασης του Συμβουλίου, η Επιτροπή θα υπολογίσει τα νέα ποσοστά, τα οποία εκφράζονται με δύο δεκαδικά ψηφία, το Δεκέμβριο του 2001 με βάση τους ακόλουθους τύπους:

Ανώτατο όριο ιδίων πόρων =

>ΑΝΑΦΟΡΑ ΣΕ ΓΡΑΦΗΚΟ>

Ανώτατο όριο πιστώσεων για αναλήψεις υποχρεώσεων =

>ΑΝΑΦΟΡΑ ΣΕ ΓΡΑΦΗΚΟ>

Με βάση τις τελευταίες πληροφορίες από τη Eurostat (βλέπε επίσης πίνακες στο παράρτημα), τα νέα ανώτατα ποσοστά θα ανέρχονται σε:

Ανώτατο όριο ιδίων πόρων (σε % του συνόλου των ΑΕΠ των κρατών μελών) =

>ΑΝΑΦΟΡΑ ΣΕ ΓΡΑΦΗΚΟ>

Ανώτατο όριο των πιστώσεων για αναλήψεις υποχρεώσεων (σε % του συνόλου των ΑΕΠ των κρατών μελών) =

>ΑΝΑΦΟΡΑ ΣΕ ΓΡΑΦΗΚΟ>

5. Σύμφωνα με το άρθρο 3 παράγραφος 3 της απόφασης του Συμβουλίου, η Επιτροπή πρέπει να κοινοποιήσει στην αρμόδια για τον προϋπολογισμό αρχή τα νέα ανώτατα όρια μέχρι τις 31 Δεκεμβρίου 2001.

ΠΑΡΑΡΤΗΜΑ

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>
ΓΝΩΜΗ ΤΗΣ ΕΠΙΤΡΟΠΗΣ σχετικά με σύσταση της Ευρωπαϊκής Κεντρικής Τράπεζας για κανονισμό του Συμβουλίου για την εφαρμογή των υποχρεωτικών ελάχιστων αποθεματικών από την Ευρωπαϊκή Κεντρική Τράπεζα

Με επιστολή της 6ης Απριλίου 2001, το Συμβούλιο ζήτησε από την Επιτροπή να διατυπώσει γνώμη σχετικά με τη σύσταση της Ευρωπαϊκής Κεντρικής Τράπεζας (ΕΚΤ) για κανονισμό του Συμβουλίου για την εφαρμογή των υποχρεωτικών ελάχιστων αποθεματικών από την ΕΚΤ. Η Επιτροπή εξουσιοδοτείται να διατυπώσει γνώμη σχετικά με τη σύσταση αυτή δυνάμει του άρθρου 107 παράγραφος 6 της συνθήκης σε συνδυασμό με το άρθρο 28.1 του καταστατικού του Ευρωπαϊκού Συστήματος Κεντρικών Τραπεζών.

Στις 24.10.2001, η Επιτροπή διατύπωσε την ακόλουθη γνώμη:

1. Η Επιτροπή συμφωνεί με την παράταση της χρονικής περιόδου σε δύο μήνες. Η ενδιαφερόμενη επιχείρηση θα έχει έτσι τη δυνατότητα να προσφύγει κατά της απόφασης της Εκτελεστικής Επιτροπής σύμφωνα με τη συνθήκη. Αυτό συνεπάγεται την κατάργηση της παραπομπής στο άρθρο 3 παράγραφος 7 του κανονισμού (ΕΚ) αριθ. 2532/98 η οποία περιέχεται στο άρθρο 7 παράγραφος 2 του κανονισμού (ΕΚ) του Συμβουλίου αριθ. 2531/98.

2. Η προτεινόμενη τροποποίηση δεν θα επηρεάσει την αποτελεσματικότητα των κυρώσεων που επιβάλλονται σε περίπτωση μη συμμόρφωσης με την υποχρέωση διατήρησης του απαιτούμενου επιπέδου ελάχιστων αποθεματικών.

3. Η Επιτροπή παρατηρεί ότι παρόλο που η αιτιολογική έκθεση χαρακτηρίζει γενικά ως πολύ σύντομη την προθεσμία των 15 ημερών που έχει σήμερα στη διάθεσή της η Εκτελεστική Επιτροπή για να πραγματοποιήσει την επανεξέταση, η συνοδευτική επιστολή του αντιπροέδρου της ΕΚΤ αναφέρει ειδικότερα τις δυσχέρειες που ανακύπτουν περιστασιακά κατά τις εορτές των Χριστουγέννων. Η Επιτροπή καλεί επομένως την ΕΚΤ να υποβάλει στο Κοινοβούλιο και την Επιτροπή εμπειρική έρευνα για τη συχνότητα των περιπτώσεων μη συμμόρφωσης με την υποχρέωση διατήρησης ελάχιστων αποθεματικών, παραθέτοντας σχετικά παραδείγματα.
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, ΤΟ ΣΥΜΒΟΥΛΙΟ ΚΑΙ ΤΗΝ ΕΥΡΩΠΑΪΚΗ ΚΕΝΤΡΙΚΗ ΤΡΑΠΕΖΑ - ΠΑΡΑΓΩΓΗ ΝΟΜΟΘΕΣΙΑ ΣΧΕΤΙΚΑ ΜΕ ΤΟ ΕΥΡΩ ΚΑΙ ΤΗΝ ΕΛΛΑΔΑ

(υποβληθείσα από την Επιτροπή)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, ΤΟ ΣΥΜΒΟΥΛΙΟ ΚΑΙ ΤΗΝ ΕΥΡΩΠΑΪΚΗ ΚΕΝΤΡΙΚΗ ΤΡΑΠΕΖΑ - ΠΑΡΑΓΩΓΗ ΝΟΜΟΘΕΣΙΑ ΣΧΕΤΙΚΑ ΜΕ ΤΟ ΕΥΡΩ ΚΑΙ ΤΗΝ ΕΛΛΑΔΑ

Στις 3 Μαΐου 2000 η Επιτροπή ενέκρινε πρόταση για απόφαση του Συμβουλίου σύμφωνα με το άρθρο 122 παράγραφος 2 της Συνθήκης, με την οποία διαπιστώνεται ότι η Ελλάδα πληροί τις αναγκαίες προϋποθέσεις για την υιοθέτηση του ενιαίου νομίσματος και καταργείται με ισχύ από την 1η Ιανουαρίου 2001 η παρέκκλιση για την Ελλάδα.

Σε περίπτωση θετικής απόφασης, το Συμβούλιο θα πρέπει στη συνέχεια να καθορίσει την τιμή μετατροπής μεταξύ του ευρώ και της δραχμής που θα ισχύσει από την 1η Ιανουαρίου 2001 και να λάβει τα λοιπά μέτρα που είναι αναγκαία για την εισαγωγή του ευρώ στην Ελλάδα.

Η Επιτροπή υποβάλλει τις σχετικές προτάσεις πριν από την έκδοση της απόφασης του Συμβουλίου σχετικά με την κατάργηση της παρέκκλισης για την Ελλάδα, προκειμένου να εξασφαλίσει μια κάποια ευελιξία ως προς το χρόνο θέσπισης των κανονισμών από το Συμβούλιο.

Η ανακοίνωση περιλαμβάνει προτάσεις για:

* κανονισμό του Συμβουλίου για την τροποποίηση του κανονισμού του (EK) του Συμβουλίου αριθ. 974/98 για την εισαγωγή του ευρώ.

* κανονισμό του Συμβουλίου για την τροποποίηση του κανονισμού (ΕΚ) αριθ. 1103/97 του Συμβουλίου σχετικά με ορισμένες διατάξεις που αφορούν την εισαγωγή του ευρώ.

* κανονισμό του Συμβουλίου για την τροποποίηση του κανονισμού (ΕΚ) αριθ. 2866/98 του Συμβουλίου σχετικά με τις τιμές μετατροπής του ευρώ και των νομισμάτων των κρατών μελών που υιοθετούν το ευρώ.
ΓΝΩΜΗ ΤΗΣ ΕΠΙΤΡΟΠΗΣ όσον αφορά σύσταση της Ευρωπαϊκής Κεντρικής Τράπεζας για κανονισμό του Συμβουλίου σχετικά με την πρόσθετη καταβολή συναλλαγματικών διαθέσιμων που μπορεί να ζητήσει η Ευρωπαϊκή Κεντρική Τράπεζα

(υποβληθείσα από την Επιτροπή)

Με επιστολή της 14ης Οκτωβρίου 1999, το Συμβούλιο κάλεσε την Επιτροπή να γνωμοδοτήσει όσον αφορά σύσταση της Ευρωπαϊκής Κεντρικής Τράπεζας (ΕΚΤ) για κανονισμό του Συμβουλίου σχετικά με την πρόσθετη καταβολή συναλλαγματικών διαθέσιμων που μπορεί να ζητήσει η ΕΚ. Η αρμοδιότητα της Επιτροπής να διατυπώσει γνώμη όσον αφορά την εν λόγω σύσταση απορρέει από το άρθρο 107 παράγραφος 6 της συνθήκης σε συνδυασμό με το άρθρο 30 παράγραφος 4 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας.

Στις 08.03.2000 η Επιτροπή εξέδωσε την ακόλουθη γνώμη:

1. Λαμβάνοντας υπόψη τα ανταγωνιστικά δικαιώματα πρωτοβουλίας της Επιτροπής και της ΕΚΤ, η Επιτροπή συμφωνεί με την πρωτοβουλία που έλαβε η ΕΚΤ.

2. Η Επιτροπή υποστηρίζει τον διπλασιασμό του ορίου των συναλλαγματικών διαθέσιμων που η ΕΚΤ μπορεί να ζητήσει να της καταβληθούν, εφόσον αυτό είναι απαραίτητο για να αναπληρώσει η ΕΚΤ τα συναλλαγματικά διαθέσιμα τα οποία κατέχει μέχρι του αρχικού ορίου των 50.000 εκατ. EUR που καθορίζεται στο καταστατικό του ΕΣΚΤ.

3. Η διατύπωση της αιτιολογικής σκέψης αριθ. 2 θα πρέπει να αλλάξει. Στο εν λόγω σημείο αναφέρεται ότι το άρθρο 30 παράγραφος 4 του καταστατικού του ΕΣΚΤ "απαιτεί" από το Συμβούλιο να προσδιορίσει τα όρια και τις προϋποθέσεις για την καταβολή περαιτέρω συναλλαγματικών διαθέσιμων, μολονότι η λέξη "απαιτεί" δεν χρησιμοποιείται στο καταστατικό.